**Első évfolyamos orvostanhallgatók ápolástan gyakorlatának tematikája**

**A gyakorlat célja**

Az orvosképzés keretében bemutatni a betegápolás legfontosabb területeit. Megismertetni a hallgatókkal a klinika/kórház szervezeti felépítését, tárgyi és személyi feltételeit, valamint a betegellátás folyamatát.

**A gyakorlat távlati célja**

Olyan gyakorlati ismeretek nyújtása és tapasztalatok szerzése, melyeket a képzés további éveiben is hasznosítani tudnak.

**A gyakorlat ideje**

1 hónap - 35 óra/hét, kéthetenként egy alkalommal 24 órás ügyeleti szolgálattal.

**A gyakorlat területei**

A befogadó intézmény bármely fekvőbeteg részlegén –fertőző betegellátás kivételével- teljesíthető a gyakorlat. Egy hallgató azonban egy részlegre legyen beosztva, azzal a kikötéssel, hogy az intézmény egyéb speciális ellátó területeire is betekinthessen (ambulancia, laboratórium, röntgen stb.).

Fő tevékenység, a kijelölt részlegen/osztályon folyó ápolási munkába való aktív részvétel.

**A gyakorlat irányítása**

A hallgatókat a klinikavezető ápoló fogadja és osztja be osztályra/részlegre. A havi beosztást az osztály/részleg vezető ápolója készíti el, és ő kéri fel azt a legalább OKJ végzettséggel rendelkező ápolót, aki mellett a hallgató a gyakorlatot teljesíti (gyakorlatvezető ápoló).

A gyakorlatvezető ápoló ismerteti az osztály/részleg munkarendjét és ő dönt arról, hogy a gyakorló mely betegnél végezheti el a feladatokat. A hallgatóknak megfelelő helyismerettel kell rendelkezniük és a helyiségeket funkciójuk szerint vehetik csak igénybe.

**A gyakorlat megkezdésének feltétele**

* Hepatitis védőoltás igazolás, tüdőszűrés (gyermek és szülészet szakterületen egyéb vizsgálatok is szükségesek)
* egészségügyi alkalmassági vizsgálat (háziorvos, vagy SE üzemorvosa)
* munkavédelmi oktatás (központi és gyakorlóhelyi)

**A gyakorlat igazolása**

A feladatjegyzéken a gyakorlatvezető ápoló aláírásával igazolja a tevékenységek elvégzését. A leckekönyvben a klinikavezető főnővér aláírásával és bélyegzővel igazolja a gyakorlat eredményes letöltését.

Adható minősítés:

* megfelelt
* jól megfelelt
* kiválóan megfelelt

**Orvostanhallgatók ápolási gyakorlatának feladatjegyzéke**

A feladatokhoz tartozó jelek magyarázata:

* M a hallgató megfigyeli a szakápoló tevékenységét
* E a hallgató a szakápoló ellenőrzésével végzi a feladatot
* Ö a hallgató önállóan végzi a feladatot

**Feladatjegyzék**

|  |  |  |  |  |
| --- | --- | --- | --- | --- |
| **Feladatok** | **1. hét** | **2. hét** | **3. hét** | **4. hét** |
| **BETEGMEGFIGYELÉS** |
| beteg fogadása és elhelyezése | M | Ö | Ö | Ö |
| hőmérőzés | E | Ö | Ö | Ö |
| vérnyomás mérés | E | Ö | Ö | Ö |
| pulzus számolás | E | E | Ö | Ö |
| légzés számolás | E | Ö | Ö | Ö |
| váladékok megfigyelése | E | E | Ö | Ö |
| testsúly mérés | E | Ö | Ö | Ö |
| **A BETEG SEGÍTÉSE ALAPVETŐ SZÜKSÉGLEI KIELÉGÍTÉSÉBEN** |
| mozgás, mozgatás | E | E | Ö | Ö |
| higiénés szükségletek | E | E | Ö | Ö |
| kényelem és biztonság | E | E | Ö | Ö |
| táplálkozás, folyadékfelvétel | E | Ö | Ö | Ö |
| ürítés szükséglete | M | E | Ö | Ö |
| pszichés vezetés | M | E | E | E |
| **TERÁPIÁS KÖRNYEZET KIALAKÍTÁSA** |
| ágyazás, ágyneműcsere | E | Ö | Ö | Ö |
| eszközök tisztítása, fertőtlenítése | M | E | Ö | Ö |
| kórtermi rend biztosítása | E | Ö | Ö | Ö |
| **INVAZÍV BEAVATKOZÁSOK** |
| tisztító beöntés adása | M | E | E | E |
| hólyagkatéterezés | M | M | M | M |
| perifériás vénakanül behelyezése, megfigyelése, kivétele | M | M | E | E |
| **GYÓGYSZERELÉS** |
| orális gyógyszerek előkészítése, beadása | M | E | E | E |
| subcutan injekciózás | M | E | E | Ö |
| intramuscularis injekciózás | M | M | E | E |
| speciális gyógyszerbevitel (cseppentés szembe, inhalálás stb)  | M | E | Ö | Ö |
| külsőleg alkalmazott gyógyszerek | M | E | Ö | Ö |
| infúzió összeállítása | M | E | E | E |
| **MINTAVÉTELI ELJÁRÁSOK ÉS TESZTEK** |
| vizelet mintavétel | M | E | E | E |
| vizelet vizsgálata gyorsteszttel | M | E | Ö | Ö |
| széklet mintavétel | M | Ö | Ö | Ö |
| vérvétel perifériás vénából | M | E | E | E |
| vércukor vizsgálata gyorsteszttel | M | E | Ö | Ö |
| váladékok laboratóriumba juttatása  | E | Ö | Ö | Ö |
| **ÁPOLÁSI DOKUMENTÁCIÓ** |
| ápolási anamnézis felvétele | M | M | M | M |
| lázlap vezetése | M | Ö | Ö | Ö |
| ápolási dekurzus készítése | M | M | M | M |
| **EGYÉB** |
| helyi hideg-meleg hatás alkalmazása | M | E | Ö | Ö |
| kötözések | M | E | E | E |
| végtag pólyázása | M | E | Ö | Ö |
| védőeszközök használata | E | Ö | Ö | Ö |
| higiénés kézfertőtlenítés | E | Ö | Ö | Ö |